Komission asetus (ETY) N:o 3949/86, annettu 23 päivänä joulukuuta 1986, pöytäviinin, rypälemehun, tiivistetyn rypälemehun ja puhdistetun tiivistetyn rypälemehun varastointisopimuksista annetun asetuksen (ETY) N:o 1059/83 muuttamisesta



Virallinen lehti nro L 365 , 24/12/1986 s. 0040 - 0041

Suomenk. erityispainos Alue 3 Nide 22 s. 0106

Ruotsink. erityispainos Alue 3 Nide 22 s. 0106



KOMISSION ASETUS (ETY) N:o 3949/86, annettu 23 päivänä joulukuuta 1986, pöytäviinin, rypälemehun, tiivistetyn rypälemehun ja puhdistetun tiivistetyn rypälemehun varastointisopimuksista annetun asetuksen (ETY) N:o 1059/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(1), sellaisena kuin se on viimeksi muutettuna asetuksella (ETY) N:o 3805/85(2), ja erityisesti sen 7 artiklan 5 kohdan, 9 artiklan 5 kohdan ja 12 a artiklan 5 kohdan, sekä katsoo, että pöytäviinityyppien määritelmiä on muutettu Espanjan ja Portugalin liittymisen johdosta tehtävien tiettyjen viinialan asetusten mukauttamisesta 20 päivänä joulukuuta 1985 annetussa neuvoston asetuksessa (ETY) N:o 3805/85; tämän vuoksi on tarpeen mukauttaa sellaisten varastointiin tarkoitettavien pöytäviinien määritelmät, joiden katsotaan olevan läheisessä taloudellisessa suhteessa komission asetuksen (ETY) N:o 1059/83(3), sellaisena kuin se on viimeksi muutettuna asetuksella (ETY) N:o 2850/85(4), 1 artiklassa olevien pöytäviinityyppien kanssa, asetuksessa (ETY) N:o 1059/83 ei kielletä eri säiliöihin varastoitujen viinierien merkitsemistä samaan määritysselosteeseen; valvonnan vuoksi on syytä taata, että kukin säiliössä oleva viinierä voidaan tunnistaa sille ominaisista erittelevistä piirteistä, on suotavaa tarkentaa, että varastointisopimuksen oikeus tukeen voidaan peruuttaa hyväksymällä vienti-ilmoitus, lisäksi olisi tehtävä muutamia toimituksellisia tarkennuksia asetukseen (ETY) N:o 1059/83, pöytäviinien pitkäaikaisten varastointisopimusten haltijoille varattujen täydentävien toimenpiteiden yksityiskohtaisista säännöistä viinivuodeksi 1985/1986 28 päivänä elokuuta 1986 annetussa komission asetuksessa (ETY) N:o 2706/86(5), sellaisena kuin se on muutettuna asetuksella (ETY) N:o 3197/86(6), säädetään, että varastointisopimuksia voidaan tehdä 16 päivän syyskuuta 1986 ja 15 päivän tammikuuta 1987 välillä; jotta kaikkia sopimuksia koskisivat samat säännökset, on ne syytä jättää tämän asetuksen soveltamisalan ulkopuolelle, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1059/83 seuraavasti: 1) Korvataan 1 artiklan toisen alakohdan b alakohta seuraavasti: "b) seuraavien pöytäviinityyppien kanssa taloudellisesti läheisessä suhteessa olevia: - A I, pöytävalkoviinit, joiden todellinen alkoholipitoisuus on korkeampi kuin 13 tilavuusprosenttia ja jotka eivät ole tyyppiä A II tai A III, - R I, pöytäpunaviinit, joiden todellinen alkoholipitoisuus on korkeampi kuin 12 ja matalampi kuin 12,5 tilavuusprosenttia ja jotka eivät ole tyyppiä R III, - R II, pöytäpunaviinit, joiden todellinen alkoholipitoisuus on korkeampi kuin 15 tilavuusprosenttia ja jotka eivät ole tyyppiä R III."2) Korvataan 4 artikla seuraavasti: "4 artikla 1. Sopimus laaditaan vähintään kahtena kappaleena. Toinen näistä on tuottajalle, toisen säilyttää interventioelin. 2. Sopimuksessa mainitaan ainakin: a) kyseisen tuottajan/kyseisten tuottajien nimi ja osoite; b) interventioelimen nimi ja osoite; c) tuen määrä ECUina ilmaistuna; d) varastointiajan ensimmäinen ja viimeinen päivä; e) tuotteen luonne (pöytäviini, rypälemehu, tiivistetty rypälemehu tai puhdistettu tiivistetty rypälemehu); f) varastointipaikka; g) määrä; Kun kyseessä on pöytäviini, on sopimuksessa lisäksi: h) tyyppi, johon se kuuluu tai jonka kanssa se on läheisessä taloudellisessa suhteessa; i) ilmoitus ensimmäisen toiseen astiaan juoksuttamisen suorittamisesta. Kun kyseessä on Sylvaner-, Müller-Thurgau- tai Rieslingtyyppisistä viiniköynnöslajikkeista saadut rypälemehut, mainitaan sopimuksessa lisäksi: j) viiniköynnöslajike, josta rypälemehu on saatu. 3. Sopimukset tehdään sillä edellytyksellä, että tuottaja esittää kustakin säiliöstä, johon kyseistä tuotetta on varastoitu: - sen tunnistamisen mahdollistavat merkinnät, - seuraavat määritystiedot: a) väri; b) rikkidioksidin kokonaispitoisuus milligrammoina litraa kohti ilmaistuna; c) hybridien puuttuminen. Kun on kyse pöytäviinistä, annetaan lisäksi seuraavat määritystiedot: d) kokonaisalkoholipitoisuus tilavuusprosentteina; e) todellinen alkoholipitoisuus tilavuusprosentteina; f) kokonaishappoisuus ilmaistuna grammoina viinihappoa litraa kohti tai milliekvalentteina litraa kohti; g) haihtuvan happoisuuden pitoisuus ilmaistuna grammoina etikkahappoa litraa kohti tai milliekvalentteina litraa kohti; h) ilmalle alttiina oleminen kahdenkymmenenneljän tunnin ajan; i) epämiellyttävän maun puuttuminen. Kun kyseessä on rypälemehu, tiivistetty rypälemehu tai puhdistettu tiivistetty rypälemehu, annetaan lisäksi: j) merkintä komission asetuksen (ETY) N:o 543/86(1) liitteessä tarkoitetun menetelmän mukaisesti käytetyllä refraktometrillä 20 °C:n lämpötilassa saadusta luvusta. Edellä tarkoitetut määritystiedot antaa virallinen laboratorio sopimuksen tekemistä edeltävien 30 päivän kuluessa. 4. Jäsenvaltiot voivat: - vaatia lisätietoja kyseisen tuotteen tunnistamiseen, - olla vaatimatta merkintää haihtuvan happoisuuden pitoisuudesta, kun kyseessä on pöytävalkoviini. (1) EYVL N:o L 55, 1.3.1986, s. 41." 3) Poistetaan 6 artiklan 4 kohta. 4) Korvataan 10 artiklan 2 kohdan kolmas alakohta seuraavasti: "Tuottajat lähettävät jalostustoimien loppumispäivää seuraavan kuukauden aikana interventioelimelle saadun tuotteen määritysselostuksen, jossa mainitaan ainakin 4 artiklassa tälle tuotteelle vaaditut tiedot." 5) Lisätään 15 artiklaan alakohta seuraavasti: "Vienti-ilmoituksen hyväksyminen lakkauttaa varastointijärjestelmän tämän ilmoituksen koskemalta määrältä. Tässä tapauksessa tälle määrälle ei makseta tukea. Sen estämättä, mitä 5 artiklan 2 kohdassa säädetään, sopimuksen soveltamista jäljelle jääneisiin määriin jatketaan." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 15 päivän joulukuuta 1986 jälkeen solmittuihin sopimuksiin. Kuitenkin asetuksen (ETY) N:o 1059/83 ennen tässä asetuksessa säädettyjä muutoksia voimassa olleen version säännöksiä sovelletaan asetuksen (ETY) N:o 2706/86 nojalla tehtyihin sopimuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1986. Komission puolesta Frans ANDRIESSEN Varapuheenjohtaja (1) EYVL N:o L 54, 5.3.1979, s. 1 (2) EYVL N:o L 367, 31.12.1985, s. 39 (3) EYVL N:o L 116, 30.4.1983, s. 77 (4) EYVL N:o L 270, 12.10.1985, s. 6 (5) EYVL N:o L 246, 30.8.1986, s. 66 (6) EYVL N:o L 298, 22.10.1986, s. 8